Mööname, et toona oli noorel demokraatlikul riigil mõistlik teha üheselt mõistetav ja selge maksusüsteem – kasvõi seetõttu, et meelitada siia välisinvesteeringuid või seepärast, et abimees arvuti ei olnud igapäevane teekaaslane. Täna toimetame aga uues reaalsuses, mis võimaldab meil teha vajalikke ja õiglasemaid muutusi.
#000003
Meile maailmas üksjagu tuntust toonud Eesti edulool on varjukülg – nimelt on see tulnud palgavaesuse ja süveneva ebavõrdsuse hinnaga. Kui varem oli veel kuidagi võimalik seda ebamugavat reaalsust ignoreerida, siis täna teevad need inimesed end vägagi kuuldavaks toetades oma protestihäälega poliitilisi jõude, mis lahendavad probleeme uute ja suuremate probleemide loomisega. Palgavaesus pole pehmete väärtuste küsimus vaid majanduslik reaalsus, kus ausalt palka saav ja täiskohaga töötav inimene ei ela oma sissetulekust ära ja on sunnitud abi paluma riigilt või omavalitsuselt. Pole ju normaalne olukord, kus riik peab äraelamiseks toetama tervet ja töövõimelist inimest, kes täiskohaga tööd teeb. Ühest küljest on küsimus inimlikus väärikuses, teisalt väga pragmaatiliselt surves riigi või kohaliku omavalitsuse eelarvele.
#000007
Need olulised muudatused tagavad, et meie riigi rahandus oleks jätkusuutlik ka järgnevatel aastatel ning riiki ja selle elementaarseid teenuseid ei pea me rahastama laenurahast. Lihtne ja oma aja ära elanud maksusüsteem viibki meid Euroopa eduloost aina kaugemale – me peame kurssi muutma.
#000014